**RELACION SHPJEGUES**

**PËR**

**PROJEKT-LIGJIN**

**“PËR**

**NJË NDRYSHIM NË LIGJIN NR. 48/2014**

**“PËR PAGESAT E VONUARA NË DETYRIMET KONTRAKTORE DHE TREGTARE””**

1. **QËLLIMI I PROJEKTAKTIT DHE OBJEKTIVAT QË SYNOHEN TË ARRIHEN**

Qëllimi i projekt-ligjit të Këshillit të Ministrave është perafrimi i legjislacionit shqiptar me *aquis* *communautaire* të BE në kuadër të anëtarësimit të Shqipërisë në Bashkimin Evropian.

Objektivi që synohet është përafrimi i ligjit 48/2014 “Per pagesat e vonuara në detyrimet kontraktuale dhe tregtare” sipas direktivës 2011/7/EU, të Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”; Celex: 32011L000, Fletorja Zyrtare e Bashkimit Europian, Seria L, nr. 48, datë 23.2.2011, f. 1–10.

1. **VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**

Ky projekt vendim nuk është pjesë e programit analitik të akteve të Këshillit të Ministrave .

1. **ARGUMENTIMI I PROJEKTAKTIT LIDHUR ME PËRPARËSITË, PROBLEMATIKAT, EFEKTET E PRITSHME**

Në kuadër të raportimit vjetor për Progres Raportin e Komisionit Evropian, Ministria e Financave dhe Ekonomisë në cilësinë e institucionit lider për kapitullin 20 “Ndërmarrjet dhe politikat industriale” ka si përgjegjësi kryesore harmonizimin dhe zbatimin e “acquis”, pjesë e të cilit është edhe direktiva 2011/7/EU, e Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”; Celex: 32011L000, Fletorja Zyrtare e Bashkimit Europian, Seria L, nr. 48, datë 23.2.2011, f. 1–10.

Ky ndryshim konsiston në sigurimin e funksionimit të duhur të tregut të brendshem në Bashkimin Evropian, duke nxitur aftësinë konkurruese të ndërmarrjeve tregtare dhe, në vecanti, të ndërmarrjeve të vogla dhe të mesme. Gjithashtu në kushtet e anetaresimit në BE kur të lidhen kontratat apo marrëveshjet me palet dhe caktohet afati i pagesës, ky afat të konsiderohet i vlefshem, me perjashtim të rasteve kur dëmton dhe vë në pozitë diskriminuese kreditorin.

1. **VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Në mbështetje të ligjit nr. 48/2014 “Per pagesat e vonuara ne detyrimet kontraktore dhe tregtare”.

1. **VLERËSIMI I SHKALLËS SË PËRAFRIMIT ME *ACQUIS COMMUNAUTAIRE* (PËR PROJEKTAKET NORMATIVE)**

Përafrim i direktivës 2011/7/EU, të Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”; Celex: 32011L000, Fletorja Zyrtare e Bashkimit Europian, Seria L, nr. 48, datë 23.2.2011, f. 1–10.

1. **PËRMBLEDHJE SHPJEGUESE E PËRMBAJTJES SË PROJEKTAKTIT**

Projekt-ligji ka ndryshuar percaktimin e rregullave për afatet e pagesave te vonuara (“arrears”) në rastet e furnizimit me mallra apo sherbime nga ana e ndërmarrjeve tregtare (operatorëve ekonomike) kundrejt autoriteve publike për rastet specifike sic është rasti i transaskioneve tregtare në fushën e shëndetësisë duke e ndryshuar afatin e pagesës nga 1 vit kalendarik në 60 ditë kalendarike, në përputhje me nenin 4 të direktivës 2011/7/EU, të Parlamentit Europian dhe Këshillit, të datës 16 shkurt 2011, “Për luftën kundër pagesës me vonesë në transaksionet tregtare”.

Me urdhër të MFE nr. 319, datë 30.8.2019 është ngritur dhe ka funksionuar Grupi i Punës për shqyrtimin e ligjit nr. 48/2014 dhe identifikimin e neneve për përafrim me Direktivën 2011/7/EU. Në konkluzionet e grupit rezultoi se në Neni 8 i ligjit “Zgjatja e afateve për autoritet publike” është i përafruar pjesërisht. Për këtë qëllim MFE i kërkoi Ministrisë së Shëndetësisë dhe Mbrojtjes Sociale vlerësimin e nenit 8, të ligjit nr. 48/2014, që afektonte kryerjen e pagesave nga autoritetet publike në fushën e kujdesit shëndetësor dhe pasojat e mundshme në buxhetin e shtetit në rast ndryshimit të zgjatjes së afateve për pagesat e vonuara nga 1 vit kalendarik në 60 ditë kalendarike (sipas Direktivës se BE).

MSHMS me shkresën nr. 26/1, datë 11.02.2020 konfirmon se ndryshimi ligjor i propozuar nuk ka pasoja në buxhetin e shtetit për kryerjen e pagesave nga autoritetet publike në fushën e kujdesit shëndetësor. Referuar inputit të MSHMS në RIA vlerësohet se 98% e detyrimeve kontraktuale janë shlyer në kohë, po ashtu edhe 2% e tyre janë likujduar brenda vitit, ndaj në projektligjin e propozuar, nuk parashikohen detyrime shtesë, por vetëm ndryshimi i afateve nga 1 vit në 60 ditë, për qëllime të përfrimit të legjislacionit me acquis e BE.

Ministria e Shëndetësisë dhe Mbrojtjes Sociale raporton se detyrimet kontraktuale janë përmbushur në masën 98% dhe pagesat e mbetura jane realizuar brenda vitit, ndërkohë që Bashkimi i Dhomave të Tregtisë dhe Industrisë, raporton se asnjë sipërmarrje nuk është mbyllur për shkak të vonesave në pagesa dhe se asnjë prej tyre nuk ka humbur punonjës për shkak të pagesave të vonuara. Detyrimet e prapambetura për Drejtorinë Qendrore të Operatorit të Shërbimeve të Kujdesit Shëndetësor (1013147), në total janë 360.000 lekë, Detyrime të paguara në vlerën prej 360 000 lekë (Urdhër-shpenzim nr. 35, datë 14.04.2020), Detyrime të mbetura 0 lekë.

Duke marrë për bazë rëndësinë që ka shërbimi i kujdesit shëndetësor, dhe vetë situatën financiare në të cilën ai ndodhet duhet të parashikohen edhe rastet e kryerjes së pagesave me vonesë nga ana e autoriteteve që veprojnë në këtë sektor. Sistemet e kujdesit shëndetësor, si pjesë themelore e infrastrukturës sociale, shpesh janë të detyruara të realizojnë nevojat individuale me financat në dispozicion të tyre. Shërbimet publike të kujdesit shëndetësor u duhet t’u bëjnë ballë sfidave të vendosjes së prioriteteve për kujdesin shëndetësor, duke vënë në baraspeshim nevojat e pacientëve të veçantë me burimet financiare në dispozicion.

Për sa i përket konsultimit me ministritë e linjës dhe institucionet e tjera të interesuara, ky proces përfshin Ministrinë e Shëndetësisë dhe Mbrojtjes Sociale, Drejtorinë Qendrore të Operatorit të Shërbimeve të Kujdesit Shëndetësor dhe Bashkimin e Dhomave të Tregtisë dhe Industrisë.

1. **INSTITUCIONET DHE ORGANET QË NGARKOHEN PËR ZBATIMIN E AKTIT**

Ministria e Shëndetësisë dhe Mbrojtjes Sociale dhe Drejtoria Qendrore e Operatorit të Shërbimeve të Kujdesit Shëndetësor në marrëdhenie me subjektet private, të cilat do të zbatojë me rigorozitet parashikimet ligjore në fuqi. Zbatimi i detyrimeve kontraktuale mundësohet nga gjykatat. Ministria e Financave dhe Ekonomisë do të monitorojë zbatimin e ligjit.

1. **PERSONAT DHE INSTITUCIONET QË KANË KONTRIBUAR NË HARTIMIN E PROJEKTAKTIT**

Projektakti është përgatitur nga Drejtoria e Politikave të Zhvillimit Ekonomik në Ministrinë e Financave dhe Ekonomisë. Ky projekakt do të dërgohet për mendim në Ministrin e Drejtësisë, Ministrinë e Shëndëtësisë dhe Mbrojtjes Sociale, Ministrinë për Evropën dhe Punët e Jashtme dhe Ministrin e Shtetit për Mbrojtjen e Sipërmarrjes.

1. **RAPORTI I VLERËSIMIT TË TË ARDHURAVE DHE SHPENZIMEVE BUXHETORE**

Ky projekt akt nuk parashikon efekte financiare në buxhetin e shtetit.

 **MINISTËR**

 **Anila DENAJ**

Konceptoi: E. Shtylla

Pranoi: A. Dyrmishi

Miratoi: O. Muzaka

Nr.i kopjeve: (3)

Datë: 13.11.2020